lflage/wiki-talks huggingface dataset:
Keskustelu:Affiinikuvaus

message: :Siirretty sivulta Keskustelu käyttäjästä:Vihe
Moi. Mistä löysit sellaisen määritelmän, jonka mukaan affiinikuvauksen matriisin on oltava kääntyvä?  En ole sellaiseen muualla törmännyt. Tsekkasin EDM:stä ja MathWorldistä eikä niissä ainakaan sellaista ehtoa asetettu. (Ei myöskään  en-wikin artikkelissa; siellä erikseen todetaan, että affiinikuvaus on kääntyvä joss sen matriisi on kääntyvä.) --Jmk 21. lokakuuta 2009 kello 14.25 (EEST)
replies: text: Moi, Lähteeni perustuvat Helsingin yliopistossa suoritetun geometrian kurssin luentomuistiinpanoihin, jotka taas pohjautuvat kirjaan: D. A. Brannan, M. F. Esplen ja J. J. Gray: Geometry. Cambridge: Cambridge University Press, 1999. En ihan varmaksi osaa sanoa onko kirjassa mainittu, että matriisin olisi oltava kääntyvä. Itsekin olen tätä ehtoa miettinyt, koska lineaarikuvauksessa matriisin ei tarvitse olla kääntyvä. Toisaalta jos geometrisia asioita tutkitaan ja käytetään affiinikuvausta, matriisin on oltava kääntyvä, jotta saadaan alkuperäinen joukko kuvattua takaisin samaksi joukoksi kääntyvällä matrisiisilla. Voi olla, että kääntyvän matriisin ehtoa tarvitaan vain tällöin ja muissa tapauksissa matriisin ei tarvitse olla kääntyvä, kuten ei lineaarikuvauksessakaan. Vihe 22. lokakuuta 2009 kello 08.59 (EEST)
replies: text: :Näköjään Brannan et al. tosiaan vaatii kääntyvyyden: An affine transformation of R² is a function t:R²→R² of the form t(x) = Ax+b, where A is an invertible 2x2 matrix ...  (Google Books -esikatselu s. 53). Taitaa kumminkin olla geometrista tarkastelua varten tehty lisäehto. Tarkistin vielä Martion Vektorianalyysin eikä siinäkään vaadittu kääntyvyyttä. Pitänee muotoilla tuo jotenkin niin, että "joskus vaaditaan lisäksi kääntyvyys (ref: Brannan), yleensä kuitenkaan ei (ref: Mathworld, EDM, Martio). --Jmk 22. lokakuuta 2009 kello 10.14 (EEST)
thread_title:  Kääntyvyys 

message: Onhan muitakin vektoriavaruuksia kuin Rn. Eikö kuvaus voi olla myös aliavaruudelle? Esimerkin 2*2 rotaatiomatriisi on kummallinen. Sivulla Wikipedia Linear map on edellä mainitun transpoosi, jolloin kierto on positiivisen z-akselin ympäri. (Heikki)  –Kommentin jätti 85.76.104.27 (keskustelu)  31. lokakuuta 2016 klo 00.14
thread_title:  Englanninkieliset vastineet
Keskustelu:Heinrich Himmler

message: Voisiko nuo kuvat tuolta lähteiden alta siirtää parempiin paikkoihin? --ML 22. lokakuuta 2009 kello 12.17 (EEST)

message: Himmlerin osiossa puhutaan, että hänen adjutanttinsa Hermann Fegelein teloitettiin Hitlerin käskystä. Kuitenkin Fegeleinin englanninkielisessä artikkelissa sanotaan Rochus Mischin todenneen, että Hitler käski alentaa Fegeleinin, ei tappaa. Siten joku tappoi Fegeleinin ilman Hitlerin käskyä.  –Kommentin jätti 88.193.115.36 (keskustelu) 
replies: text: Hermann Fegelein -artikkelissakin todetaan, että ”Fegelein ammuttiin Hitlerin käskystä”. Näin myös Perikato-elokuvassa. --Coen (keskustelu) 7. lokakuuta 2012 kello 23.28 (EEST)
replies: text: : William L. SHirer 2010 (alkup 1960) kertoo Fegeleinin ammutun "Johtajan käskystä". Ian Kershaw 2008 (2006) kertoo yksityiskohtaisemmin Hitlerin lopulta määränneen Fegeleinin sotaoikeuteen, joka järjestettiin minimalistisin muodollisuuksin ja tuomitsi syytetyn kuolemaan. Matkalla teloituskomppanian eteen SS-upseeri ampui Fegleinin. Uudempi Kershaw tuntuu luotettavammalta, mutta se mainitaanko asian tapahtuneen Hitlerin käskystä on kyllä lähinnä makuasia. Ilman Hitlerin lupaa kuolmantuomiota ei olisi tullut. Terv. --Riisipuuro (keskustelu) 8. lokakuuta 2012 kello 11.49 (EEST)--
thread_title:  Fegeleinin teloitus 

message: Lähteitä on tarkasteltava kriittisesti ja täydennettävä. Ei mitään pitäjälehtiä.--Juha Kämäräinen (keskustelu) 10. maaliskuuta 2024 kello 19.23 (EET)
thread_title:  Lähteet
Keskustelu:Transhumanssi

message: Eikö ilmiölle todellakaan ole suomenkielistä nimeä? Laidunvaellus tai kaukolaiduntaminen?--130.234.68.224 22. lokakuuta 2009 kello 18.04 (EEST)
replies: text: Lukion oppikirjoissa transhumanssi. Voi olla suomenkielisiäkin vastineita, mutta siirretään ensin tälle nimelle, koska se ainakin on käytössä. --Urjanhai (keskustelu) 16. elokuuta 2014 kello 05.43 (EEST)

text: Näköjään tällekin muodolle on lähde (katsoin vasta nyt), joten sitäkin lienee käytetty myös suomessa. --Urjanhai (keskustelu) 16. elokuuta 2014 kello 05.49 (EEST)

message: Kuinka tämä vertautuu paimentolaisuuteen? Tätä olisi hyvä tarkastella.  Jonsku99 (keskustelu) 24. huhtikuuta 2018 kello 21.22 (EEST)
thread_title:  Paimentolaisius
Keskustelu:Edmonton Oilers

message: Artikkelissa sanotaan, että Edmonton Oilers oli ainoa joukkue, joka vältti paikkakunnan vaihtumisen ja uuden nimen ottamisen. New England Whalers todellakin muuttui Hartford Whalersiksi, mutta Quebec Nordiques jatkoi tuolla nimellä vuoteen 1995 asti, jolloin seura muutti Coloradoon. Nykyisellään artikkelista voisi luulla, että sekä Whalers, että Nordiques joutuivat muuttamaan nimensä heti. Osaako kukaan perustella vai voiko lausetta muuttaa?--Bluto 22. lokakuuta 2009 kello 19.04 (EEST)
replies: text: Artikkelissa sanotaan, että on välttänyt. Sillä siis viitataan nykytilanteeseen. Ei aihetta muutoksiin tältä osin. --Lax 22. lokakuuta 2009 kello 19.10 (EEST)

message: Ethan Bear puuttuu kokoonpanolistastasta. Pelannut tällä kaudella viidessä ottelussa.https://www.nhl.com/player/ethan-bear-8478451 Knuutson273 (keskustelu) 13. lokakuuta 2019 kello 18.00 (EEST)
thread_title:  Ethan Bear 

message: Oilers ei voittanut divisioonaansa 2024 vaan sen voitti Vancouver Canucks kuten tästä näkee. https://www.espn.com/nhl/standings Knuutson273(keskustelu) 24. toukokuuta 2024 kello 19.34 (EEST)
thread_title:  Divisioonavoitoista
Keskustelu:Kajaanin sissirykmentti

message: Minusta tämän tiedon voisi yhdistää Pohjois-Savon rykmentti (valkoiset) -artikkeliin, osaksi sen historiaa omaksi alaluvukseen ja tästä nimestä uud. ohjaus sinne ko. alalukuun. Jottei tule kovin tynkiä näistä rykmenttiartikkeleista.Tetopa 22. lokakuuta 2009 kello 23.15 (EEST)
replies: text: Hmm mietin itsekkin asiaa mutta tämän laatuisen "rosvojoukon" tekemiset voivat kiinnostaa itsenäsenäisenäkin artikkelina. Pyrion löytämään muita lähteitä piakkoin mistä saataisiin artikkeliin lisää faktaa.D100a 23. lokakuuta 2009 kello 13.12 (EEST)
thread_title:  Nimeäminen / yhdistäminen
Keskustelu:Oppimispäiväkirja

message: Viitteitä tutkimuksiin positiivisistä vaikutuksista?

message: Osaako joku arvioida, miksi tästä ei ole engl.kielistä versiota? Ei kai merkittävyyden takia? Haluaisin neuvoa Wikipedian avulla ihmisiä, what is a learning diary. Ikassu (keskustelu) 20. huhtikuuta 2020 kello 18.57 (EEST)
replies: text: Siitä vaan tekemään englanninkielistä versiota. Miksi se puuttuu, ei varmaankaan johdu merkittävyyden puutteesta tai siitä, että oppimispäiväkirja olisi suomalainen erikoisuus tai innovaatio. Koulutukseen liittyvistä artikkeleista, etenkin laadukkaista sellaisista, on uupelo uskoakseni monissakin kieliversioissa.--Juha Kämäräinen (keskustelu) 16. heinäkuuta 2020 kello 09.19 (EEST)
thread_title:  Miksi englanninkielinen(kin) sivu puuttuu?
Keskustelu:Kiovan luolaluostari

message: Tämän artikkelin nimenä pitäisi minusta olla Kiovan Petšerskin luolaluostari. Vrt. Aleksanteri Nevskin luostari ja sen keskustelusivu.--Khaosaming 23. lokakuuta 2009 kello 13.37 (EEST)
replies: text: Ei kai nyt sentään "Kiovan Petšerskin luolaluostari", Petšerski kun nimen omaan tarkoittaa luolaluostaria. Joko Petšerskin lavra, Petšerskin luostari tai vaikka Kiovan luolaluostari. Noista viimeinen on ehkä selkein. --Joonasl (kerro) 23. lokakuuta 2009 kello 14.08 (EEST)
thread_title:  Nimestä
Keskustelu:Pyhän Katariinan armenialainen kirkko

message: Kadun oma artikkeli on nimellä Nevski prospekt, eikä siellä edes mainita muotoa "Nevski-prospekti". Suomenkielisenä muotona siellä annetaan Nevan valtakatu. Onko tuo "Nevski-prospekti" oikeasti vakiintunut nimitys suomen yleiskielessä? En menisi Friedrichstraßeakaan muuttamaan "Friedrich-kaduksi" taikka Wall Streetiä "Wall-kaduksi". (Puhumattakaan väännöksestä "Wall-streetti", vrt. Nevski-prospekti.) --Jmk 23. lokakuuta 2009 kello 14.56 (EEST)
replies: text: Kaikki muodot varmaan käyvät. "Nevan valtakatu" kuulostaa kaunokirjalliselta (esiintyy mm. Gogolin käännöksessä), "Nevski prospekt" on litteroitu venäjästä, "Nevski-prospekti" kuulostaa mielestäni suomalaisimmalta. Ven. "prospekt" ei varsinaisesti kuulu erisnimeen, vaan on sen määre. Esim. ven. "ulitsa Mohovaja" on melkein pakko kääntää "Mohovaja-katu" (ehkä ilman väliviivaa?), samoin "prospekt Obuhovskoi Oborony" - "Obuhovskoi Oborony -prospekti". Muuten saadaan muotoja "ulitsa Mohovajalla" tai "prospekt Obuhovskoi Oboronylla". Venäjä käyttäytyy tässä hieman eri tavalla kuin englanti. --Esamatti1 23. lokakuuta 2009 kello 15.02 (EEST)
replies: text: :No, tuskin tästä riitaa saadaan. Minusta Nevski-prospekti kuulostaa vähän hassulta mutta kaipa sekin käy. --Jmk 23. lokakuuta 2009 kello 15.05 (EEST)
replies: text: ::Vielä pari esimerkkiä: ven. "ulitsa Lenina" - "Lenininkatu" tai "pereulok Boitsova" - "Boitsovinkuja". Myönnän että jälkimmäinen kuulostaa hassulta, mutta venäjästä litteroitujen muotojen taivuttaminen on vähän hankalaa. Käytännössä suomalaisten puhekielessä puhutaan "Nevskistä", "Mohovajasta" ja "Boitsovasta". --Esamatti1 23. lokakuuta 2009 kello 15.14 (EEST)
thread_title:  Nevski prospekt, Nevski-prospekti vai Nevan valtakatu
Keskustelu:Midwayn taistelu

message: Taistelunkulku on nyt luettelomuotoinen. Aikaisemmassa versiossa kulku oli tekstimuotoinen ja siten ehkä parempi.  Jos joku haluaa muuttaa leipätekstiksi, niin kannattaa ottaa tiedot/pohja kyseisestä (lähteistetystä?) versiosta. Gopase+f 24. lokakuuta 2009 kello 13.16 (EEST)
replies: text: :Taistelun kulku varsinkin torstaina on niin intensiivinen, että kelloajat ja luettelomuoto voivat olla parempia kuin puhdas tekstimuoto tyyliin kymmenen minuuttia myöhemmin japanilaiset.. jne. Lähes samaan aikaan eri puolilla merta tehtiin ratkaisevia päätöksiä esim hyökkäysten käynnistämisistä ja itse toimenpiteet vaikuttivat vasta paljon myöhemmin. --Heikki47 22. helmikuuta 2011 kello 21.47 (EET)

message: Japanilaisten vahvuus on mallineessa selkeästi erilainen kuin tekstissä on esitetty.--Phiitola 27. lokakuuta 2009 kello 12.48 (EET)
replies: text: Neljä lentotukialusta osallistui japanilaisilta taisteluun, muusta en tiedä. kannattaa tarkistaa jostain lähteestä. Gopase+f 27. lokakuuta 2009 kello 13.39 (EET)
replies: text: :Keeganin Sodan tiedustelun mukaan: Midwaylle lähetettiin:
# etujoukko: 10 sukellusvenettä
# miehitysosasto: joukkojenkuljetusalukset, saattoalukset ja 2 taistelulaivaa sekä neljä risteilijää
# nagumon iskuosasto: 4 lentotukialusta
# pääjoukko: kevyt risteilijä, kevyt tukialus, 3 taistelulaivaa.

text: :En osaa sanoa, ovatko luvut oikeita. Pintapuolisesti ne luetellaan. Lisäksi lähtettiin harhautus osasto aleuteille: 4 taistelulaivaa, 2 kevyttä tukialusta. Gopase+f 27. lokakuuta 2009 kello 14.26 (EET)

text: :Arnin kirja listaa kummankin osapuolen osastot, niiden suunnitelmat ja käyttötarkoituksen sekä muutenkin kuvaa taistelun yksityiskohtaisesti. Mutta jotta en riko major contributoreita tai muutakaan contribuutiota niin keskityn keskusteluun.--Phiitola 27. lokakuuta 2009 kello 21.52 (EET)

text: :Olen lisännyt lähdeviitteitä ja täsmentänyt vahvuuksia. Kannattaa huomata, että kokonaisoperaatioon osallistui suuri (ja hajanainen) joukko laivoja ympäri valtamerta. Eri lähteet antavat hieman vaihtelevia vahvuuksia lähinnä hävittäjien suhteen. Lisäksi aina ei oteta mukaan esim Aleuteille hyökännyttä harhautusryhmää, vaikka se kuului oleellisena osana operaation kokonaisuuteen. --Heikki47 22. helmikuuta 2011 kello 21.38 (EET)
thread_title:  Vahvuudet
Keskustelu:Kansojen ystävyyden kunniamerkki

message: Kansojen ystävyyden kunniamerkki lakkautettiin 1991, joten henkilöt, joille artikkelin mukaan olisi merkki myönnetty vuoden 1991 jälkeen eivät ole sitä voineet saada, vaan luultavasti heille on myönnetty Ystävyyden kunniamerkki joka korvasi Kansojen ystävyyden kunniamerkin Venäjällä. 85.156.157.78 25. lokakuuta 2009 kello 01.04 (EEST)
replies: text: Linkki englannin kieliseen artikkeliin aiheesta: en:Order of Friendship of Peoples, ja yllä mainittu Ystävyyden kunniamerkki. 80.186.255.119 30. toukokuuta 2010 kello 21.49 (EEST)
replies: text: :Paavo Lipponen on hänestä kirjoitetun artikkelin lähteiden mukaan saanut Ystävyyden kunniamerkin, ei Kansojen ystävyyden kunniamerkkiä joka, kuten mainittua, lakkautettiin Neuvostoliiton hajotessa, ja jonka seuraaja edempi on. Ape89 8. kesäkuuta 2010 kello 23.41 (EEST)
thread_title:  Kunniamerkki 1991 jälkeen
Keskustelu:Valentin Gluško

message: Tämä henkilö, Valentin Gluško, on varmaan yksi ongelmatapaus muiden joukossa. Hän syntyi kun valtiona oli Venäjä, mutta kuoli Neuvostoliiton aikana. Oliko hän venäläinen vai neuvostoliittolainen, vaiko jopa neuvostovenäläinen? Entäs ne jotka syntyivät Venäjällä eli venäläisinä, elivät parhaat vuotensa Neuvostoliitossa eli neuvostoliittolaisina ja kuolivat venäläisinä Venäjällä? Mitä he sitten ovat? Onko kenelläkään perusteltua vastausta tähän ongelmaan? --Anna v. F. 25. lokakuuta 2009 kello 11.53 (EET)
replies: text: Tähän kaveriin en ota kantaa, mutta tällä hetkellä luokittelu venäläisiin/neuvostoliittolaisiin on täysin sattumanvarainen. Jotain pitäisi sopia, sillä tällä hetkellä luokittelusta on enemmän haittaa kuin hyötyä. --Otrfan 25. lokakuuta 2009 kello 11.58 (EET)
replies: text: :Tää nyt on sentäs vielä iisi verrattuna vaikka pyöräilijä Andrei Tšmiliin. Syntyi neuvostoaikana Venäjällä, muutti lapsena vanhempiensa mukana Ukrainaan, meni sitten pyöräilykouluun Moldovaan. Edusti Neuvostoliiton hajottua ensin Moldovaa, sitten Ukrainaa ja lopulta Belgiaa. :) --Quinn 25. lokakuuta 2009 kello 12.03 (EET)
thread_title: Mikä kansalaisuus?
Keskustelu:Konsta Jylhä

message: Missä on Konstan huonompi valssi?
SeKari
replies: text: Ei sellaista ole. Konsta esitteli kahta ensimmäistä valssiaan, joita puntaroitiin porukassa kesällä 1964. Jonkun mielestä toinen kuulosti paremmalta kuin toinen. Tämä sai nimekseen Konstan parempi valssi. Se toinen sai nimekseen Konstan valssi.-91.156.68.185 31. lokakuuta 2009 kello 17.14 (EET)

message: Kumpi on oikein? Kansanmusiikkiliitto tässä puhuu purpuripelimanneista. Muotoa Purppuri löytyy ainakin discocsista, mutta olisiko tässä Wikipedia levittänyt kirjoitusvihettä? --Urjanhai (keskustelu) 15. kesäkuuta 2021 kello 13.58 (EEST)
Konsta jylhän levynkansia löytyy, missä on kaksi P-kirjainta. Onko siis samanlainen ilmiö kuin Hurriganes? --Urjanhai (keskustelu) 15. kesäkuuta 2021 kello 14.01 (EEST)
Selvisikin jo, ks. Keskustelu käyttäjästä:Kotivalo#"Purppuripelimannit".--Urjanhai (keskustelu) 15. kesäkuuta 2021 kello 14.06 (EEST)
thread_title: Purpuri vai purppuri?
Keskustelu:Andrew Lloyd Webber

message: Eturauhassyöpä!
85.156.250.235 25. lokakuuta 2009 kello 21.37 (EET)

message: En muista tarkalleen koska, mutta joskus vuoden alussa luin Ilta Sanomista, että hän on kuollut...
88.115.191.34 30. maaliskuuta 2010 kello 21.43 (EEST)
thread_title:  Kuollut
Keskustelu:Sasaburō Takano

message: Kirjoitetaanko ko henkilö Sasaburō Takano vai Sazaburō Takano? Kumpaankin kirjoitustapaa näkee. Kumpi translitterointi olisi suomi-wikissä parempi? Jklak 26. lokakuuta 2009 kello 10.06 (EET)
thread_title:  Kirjoitustavasta?
Keskustelu:Työsopimus

message: Artikkelissa on osio "Irtisanomisen metaforat".  Sen kirjoittaja on ilmeisesti tarkoittanut metaforalla sen tapaisia ilmaisuja kuin siinä mainitut "järjestelemiset", "keskittämiset", "karsimiset", "leikkaukset" ja yrityksen saattamisen "terveelle pohjalle."  Eivätkö nämä yritysjohdon usein käyttämät sanonnat kuitenkin ole pikemminkin eufemismeja, kiertoilmaisuja, kuin varsinaisesti metaforisia ilmaisuja? Sen sijaan sellaiset arkikieliset ilmaisut kuin "potkut" tai "saada kenkää" ovat selvästikin metaforia, kuvaannollisia sanontoja, mutta eivät eufemismeja. Niillä ei pyritä peittelemään mitään, toisin kuin noilla yritysjohdon käyttämillä, mutta ei niitäkään silti ole aivan kirjaimellisesti ymmärrettävä. Eihän irtisanottavia työntekijöitä sentään aivan konkreettisesti potkita. -KLS 26. lokakuuta 2009 kello 10.57 (EET)
thread_title:  Metaforat ja eufemismit 

message: Mikä se on ja mistä sellaisen saa? 85.76.29.224 20. huhtikuuta 2010 kello 10.34 (EEST)
thread_title:  Koeaika
Keskustelu:Wacon piiritys

message: Mielestäni tuo taistelumalline on epäsopiva ja kaupan päälle jokseenkin mauton tähän yhteyteen. Näkemyksiä? 80.221.32.124 26. lokakuuta 2009 kello 11.56 (EET)
Edelleenkin, malline korostaa vahvasti sitä, että kyseessä olisi lähinnä kahden osapuolen välinen tulitaistelu, joilla molemmilla on komentajat. Kyseinen tapaus on kuitenkin monisyisempi kaikkine sosiaalisine puolineen - etenkin, kun Daavidin oksa -artikkeli on ymmärrettävästi tynkä tämän tapauksen ollessa mielenkiinnon fokus. Lisäksi edellämainitulla logiikalla tuo jäykkäformaattinen malline sopisi esimerkiksi aseellisiin pankkiryöstöihin. 
Toki voisi myös perustellusti väittää, että mallineen reduktiivinen muoto olisi liian yksinkertaistava myös sotilaallisten taisteluiden suhteen, mutta sotahistorian perinteet huomioiden tämä on vielä jotenkin ymmärrettävissä. Pois moinen tätä artikkelia pilaamasta. Emme ole enkkuwiki. 80.221.32.124 27. lokakuuta 2009 kello 22.31 (EET)
replies: text: Olen osittain samaa mieltä, mutta ainakin kuva ja mallineen sisältämät tiedot pitäisi artikkelissa säilyttää. --Hrrkrr31 27. lokakuuta 2009 kello 22.38 (EET)

text: Täysin samaa mieltä. "Komentajien" lisäksi kenttä "tappiot" on melko huvittava. Sodassa tavoitteena on aiheuttaa viholliselle maksimitappiot, mutta FBI:n tavoitteena ei kai ollut surmata kymmeniä lahkon jäseniä. --ML 27. lokakuuta 2009 kello 22.41 (EET)
replies: text: : Luulisi löytyvän parempi kuva sivustolla jostakin kuin poistettu? D100a 27. lokakuuta 2009 kello 22.46 (EET)
replies: text: ::Näistä sopii valita, muita vapaita kuvia voi olla hankala löytää. -- Piisamson 27. lokakuuta 2009 kello 22.49 (EET)
ATF voisi mainita ainakin kerran virallisena myöhemmin lyhennettynä? D100a 7. helmikuuta 2010 kello 22.21 (EET)

message: ...ehdotan, että kaikki muokkaukset, joissa tapahtuman esitetään olevan luonteeltaan sotilaallinen (taistelu-mallineen lisääminen tai luokittelu aihepiirin luokkaan tai useampaan) kumotaan ilman eri keskustelua. --Prospero One (keskustelu) 20. joulukuuta 2021 kello 22.28 (EET)
thread_title:  Artikkelin koheesion säilyttämiseksi
Keskustelu:Sähköautot Suomessa

message: Sisältö tismalleen samanlainen kuin artikkelissa sähköauto. ☆Makele-90 28. lokakuuta 2009 kello 01.53 (EET)
replies: text: Sorry, siirto kestää hetken, kun pitää muokata jotakin järkevää sinnekin puolelle. Onko nyt järkevästi, kun sain molemmat puolet alustavasti kuntoon?

text: Tarkoitukseni on irtauttaa joitakin palasia liian isoksi paisuvasta artikkelista sähköauto, kun se artikkeli on ihan kuraa. Artikkeli on räjähtämispisteessä huonon jäsennyksen ja laajuuden ja kaiken maailman nippeleiden takia... Sähköautojen historiakin pitäis jaksaa jonkun irroittaa vielä tuolta sähköautoista... Puuh... --81.19.115.130 28. lokakuuta 2009 kello 02.09 (EET)

message: Voisiko joku Lahtelainen tarkistaa nykytilanteen tästä:
http://www.lahtienergia.fi/lahti-energia/ajankohtaista/sahkoautolle-oma-parkkiruutu-ja-ilmainen-latauspiste-kauppakadulla
thread_title:  Latauspisteet
Keskustelu:Katawa Shoujo

message: Artikkelin kielelliselle ulkoasulle olisi ehdottomasti tehtävä jotakin. Nyt siitä saa melkein vaikutelman kuin se olisi käännetty sellaisenaan englannista käyttäen Babel Fishiä tai jotain muuta konekääntäjää. Katson jos kerkeän tehdä jotakin asian eteen viikonloppuna.  –Kommentin jätti 130.234.177.56 (keskustelu) 28. lokakuuta 2009 kello 04.20‎ (EET)
replies: text: Yritänpä itse katsoa jos saisin jotain tehtyä tälle sivulle nyt --Esa94k 21. maaliskuuta 2010 kello 22.05 (EET)

text: Anteeksi, en pystynyt ymmärtämään artikkelin kieltä. Pitänee ottaa avuksi englanninkielinen artikkeli ja kääntää uudestaan tätä sivua sen perusteella. Lisäksi vielä mainintana, että kehitystiimin jäsenlista on väärässä, täältä löytyy ajanmukainen versio. --Esa94k 21. maaliskuuta 2010 kello 22.24 (EET)

message: Tämä tuli kirjoitettua melko lailla täysin uusiksi. Juoni ja hahmokuvaukset on kirjoitettu pelin itsensä pohjalta, kuten aihepiirin artikkeleissa on tyypillistä, mutta muuten kaikki on lähteistetty. Panostin projektiin jopa niin paljon, että ostin lähteenä käytetyn Anime-lehden numeron itselleni netistä. Heitinkö 3,50 euroa kankkulan kaivoon, vai olisiko tästä lupaavaksi? --Lentokonefani asiaa? | syntilista 9. kesäkuuta 2020 kello 00.23 (EEST)
replies: text: Kannatan lupaavaksi. --Suomalta (keskustelu) 11. kesäkuuta 2020 kello 16.09 (EEST)

text: Vastaanotossa mainitaan jakaneen mielipiteitä, mutta tossa mainitut arvostelut on kuitenkin molemmat positiivisia. Ehkä siinä vois olla sitten joku eriävä mielipide kanssa avattuna? Mutta sisältänee perusasiat. J.K Nakkila (keskustelu) 13. kesäkuuta 2020 kello 14.12 (EEST)

text: Kyllä tämä näyttäisi minusta olevan asiantuntevasti kirjoitettu ja lupaavan tasoa, vaikka aihepiiri onkin minulle vähän vieras enkä tunne sen käytäntöjä tarkasti. --Savir (keskustelu) 13. kesäkuuta 2020 kello 20.13 (EEST)

text: Musta tuolla mainitaan ainakin ristiriitaisuus pelin nimestä. Merkataan. --PtG (keskustelu) 14. kesäkuuta 2020 kello 00.13 (EEST)
</div>
thread_title:  Lupaava artikkeli -ehdotus
Keskustelu:Prince2

message: "Projekti tulisi osittaa"... PRINCE2:ssa projekti PITÄÄ osittaa vaiheisiin (stage), joita on vähintään kaksi - IP ja stage2. SU:ssa tehdään esikartoitus (projektin omistaja eli executive ja projektipäällikkö), jonka perusteella haetaan lupa projektin suunnittelemisen suunnittelemiseen (IP). Vaiheesta toiseen siirrytään ohjausryhmän antaman luvan perusteella, tämä on yksi PRINCE2:n peruspiirre (niinpä niin, englantilaiset ne keksivät lupakäytännöt asiaan kuin asiaan). PRINCE2 on tosiaan "ihannemalli", jota täysimittaisesti hyödynnettäessä kannattaisi käväistä äkkiä ostamassa julma määrä jonkin paperiyrityksen osakkeita, mutta kuten ITILissäkin, siinä voidaan käyttää aika joustavasti tervettä järkeä. 88.195.44.240 28. lokakuuta 2009 kello 08.01 (EET)quill

message: Niin, artikkelista on unohtunut toinen menetelmän tärkeä osa-alue, teemat ("Themes"), niistäkin olisi hyvä kirjailla jotakin. 88.195.44.240 28. lokakuuta 2009 kello 08.04 (EET) quill
thread_title:  Teemat mukaan
Keskustelu:Urho Lehtovaara

message: Kuva näyttäisi jälkikäteen väritetyltä, ajankohtaankin nähden epäilyttää onko aito värikuva. Pitäisiköhän siinä mainita että se on käsitelty? --Abc10 28. lokakuuta 2009 kello 09.03 (EET)
replies: text: Kyllä tuo on aivan aito värikuva, suomalaisilla TK-miehillä oli jatkosodassa käytössään jonkin verran Saksasta saatua värifilmiä. Tosin tuo Commonsiin tallennettu kopio on originaaliin verrattuna aika luonnottoman näköinen väreiltään, lieneekö skannattu/kopioitu kehnosti niin että kuva näyttää väritetyltä. --Jukka Kolppanen 29. lokakuuta 2009 kello 06.42 (EET)

message: Poistin Lehtovaaran itsemurhasta kertovaa lähteetöntä tietoa. Asiaan lienee hankalaa löytää lähdettä, mainitussa lähteessäkään ei esimerkiksi aseesta puhuta mitään, vaikka se oli viitteeksi laitettu. Joten, palautellaan jos luotettava lähde ilmaantuu jostakin. --Jukka Kolppanen 5. joulukuuta 2009 kello 23.44 (EET)
thread_title:  Itsemurha
Keskustelu:Wigwam

message: Molemmat ovat Kielitoimiston sanakirjan tuntemia muotoja eikä kumpaakaan ole merkitty toista paremmaksi. Vigvami ei kuitenkaan vaikuta olevan erityisemmin käytössä (kertoo nopea googlailu) ja wigwam taitaa olla se käytetympi muoto. Onko jollakulla tarkempia havaintoja muotojen yleisyydestä? --Jmk 28. lokakuuta 2009 kello 15.24 (EET)
replies: text: Keskustelu näkyy lainehtineen vilkkaana, mutta pysyneen täydellisen yksimielisenä. Kun vielä MOT:n englanti-suomi-sanakirja suomentaa wigwamin wigwamiksi (ei vigvamiksi), siirsin artikkelin. --Jmk 2. marraskuuta 2009 kello 11.57 (EET)
thread_title:  Wigwam vai vigvami